52. schôdza NR SR - 7.deň - B. popoludní
Dátum: 2026-06-03
Poslanec: Števulová, Zuzana (PS)
Druh vystúpenia: Vystúpenie v rozprave

Prihlásiť do tejto rozpravy, ale proste to dianie tu a to, že pán Gašpar nenechá na seba reagovať. Poprosím kľud, nech môže kľudne pani poslankyňa svoj prednes urobiť. Ma prosto nenecháva chladnou a musím sa ešte vyjadriť k niektorým veciam. Pani poslankyňa Plevíková tu hovorila, že ako je šikanou to, že pán Bárdy napíše knižku o pánovi Ficovi. Pani poslankyňa Plevíková, včera súd vyslovil, že to rozhodne tak nie je. Že to takto mohlo byť a že tá žaloba pána Fica je nedôvodná. Možno si to naštudujte. Samozrejme, áno, viem, že sa odvolal, ale zatiaľ tu máme neprávoplatné rozhodnutie súdu, ktoré vám ani vášmu straníckemu šéfovi nedáva za pravdu. A dúfajme, že, ak tie súdy budú konať naďalej nezávislo a budú sa držať aj práva, aj ustálenej judikatúry, tak sa toto rozhodnutie potvrdí aj na odvolacom súde, lebo ja si vskutku neviem predstaviť, poznajúc aj judikatúru Európskeho súdu pre ľudské práva, ako by to mohlo byť inak. A v tom je podstata toho, o čom sa tu dnes bavíme. V tom je podstata, pani Plevíková, keby ste si možno naštudovali, o čom je tá antislep smernica, ktorá Neviem si predstaviť, poznajúc aj judikatúru Európskeho súdu pre ľudské práva, ako by to mohlo byť inak. A v tom je podstata toho, o čom sa tu dnes bavíme. V tom je podstata, pani Plevíková, keby ste si možno naštudovali, o čom je tá antislepp smernica, ktorá bráni tým šikanóznym žalobám. Je to presne o tom, aby politici nešikanovali novinárov alebo napríklad aj kritických spisovateľov, ktorí si dovolia napísať knihu o politikovi, o premiérovi. To nie je šikana. Napísať knihu o premiérovi a nazvať ju hoci aj Posadnutý mocou nie je šikana. Ak sa vám to nepáči, nebuďte v politike. A kľudne, akože vy tu nemáte sväté právo na to. Nikto z nás tu nemá sväté právo na to, aby tu bol v týchto laviciach alebo aby vstúpil do politickej súťaže alebo aby bol premiérom tejto krajiny alebo premiérkou tejto krajiny. A keď už ste, tak musíte strpieť kritiku. Vašou úlohou je vykonávanie verejnej moci, ktorou vás občania poverili v záujme a pri dodržiavaní ústavy a zákonov. A vy musíte pritom strpieť tú kritiku. Oveľa viac, ako keby ste neboli političkou alebo verejnou činiteľkou. Hranice sú tam, kde už to nie je kritika, ale je to volanie po nejakom ublížení, nenávisti a podobne. Tam sú hranice. Však vy študujete právo. Určite ste to mali niekde alebo to budete mať v predmetoch, tak možno dávajte lepší pozor. Ak chcete vy napísať knižku o hocikom, či už fikciu alebo životopis, môžete. To je súčasťou tej slobody. Kľudne, a ja verím tomu, že tuto kolega Šimečka, ak napíšete o ňom tú knižku, o ktorej ste práve hovorili, alebo natočíte film a on bude, dúfajme, o dva roky premiérom, vás nebude žalovať. Aj keď ju nazvete tak, ako ste hovorili. A on vám to môže potvrdiť, lebo on rozumie tomu, čo to je nešikanovať. Ale knižku môže napísať, môže sa stať spisovateľkou, veď to zase neznamená, že keď je raz poslankyňa, nemôže byť aj poslankyňa, aj spisovateľka zároveň a môže tú knižku napísať a nazvať ju fikciou. Však tu sú normálne knižky. Je taký spisovateľ, on už umrel, Erich von Däniken, on písal o tom, že mimozemšťania postavili pyramídy. Hej? Aj to je súčasťou umenia. No, tak aj vy kľudne napíšte fikciu o tom, že Šimečka je príživník, kľudne. On vás za to nebude žalovať. A o tomto je práve toto. Ja inak som vám vďačná, že ste dali tú faktickú poznámku, lebo vy ste prosto naznačili, o čom je práve táto debata. Je presne o tom, že ľudia, či už spisovatelia alebo novinári, ktorí píšu o politikoch a neprekračujú tie hranice slobody prejavu a umeleckého vyznenia, nemajú čo čeliť šikanóznym žalobám a keď už tým šikanóznym žalobám čelia, tak majú mať zvýšenú právnu ochranu nielen v cezhraničných sporoch, ale aj v tých národných. Ďakujem vám, pani Plevíková, pretože vaša faktická poznámka bola úplne skvelou demonštráciou toho, o čom sa tu vlastne už druhý deň bavíme. Ďakujem.